‘Oversea-Chinese Banking Corporation’ หรือ ‘OCBC Bank’ เป็นบริษัทในสิงคโปร์ที่ดำเนินธุรกิจด้านการเงินการธนาคารแบบครบวงจร ก่อตั้งขึ้นเมื่อวันที่เท่าไหร่
‘Oversea-Chinese Banking Corporation’ หรือ ‘OCBC Bank’ เป็นบริษัทในสิงคโปร์ที่ดำเนินธุรกิจด้านการเงินการธนาคารแบบครบวงจร ก่อตั้งขึ้นเมื่อวันที่ 31 ตุลาคม 1932 มีสำนักงานใหญ่ชื่อว่า ‘OCBC Center’ ตั้งอยู่ในประเทศสิงคโปร์ โดยเป็นธนาคารที่ใหญ่ที่สุดเป็นอันดับสองในสิงคโปร์และเอเชียตะวันออกเฉียงใต้ในแง่ของมูลค่าสินทรัพย์รวม ด้วยมูลค่าตลาดกว่า 36.90 พันล้านดอลลาร์สหรัฐฯ (ข้อมูล ณ วันที่ 25 ต.ค. 2565) บริษัทได้จดทะเบียนในตลาดหลักทรัพย์สิงคโปร์ (Singapore Exchange Limited: SGX) ภายใต้สัญลักษณ์หุ้น ‘O39’ โดยมีการให้บริการผ่าน 4 ภาคส่วนหลัก ได้แก่

- Global Consumer/Private Banking: นำเสนอผลิตภัณฑ์และบริการด้านการเงินที่หลากหลายให้แก่ลูกค้า
- Global Wholesale Banking: ให้บริการลูกค้าสถาบัน ตั้งแต่องค์กรขนาดใหญ่และภาครัฐ ไปจนถึงวิสาหกิจขนาดกลางและขนาดย่อม
- Global Treasury and Markets: ให้บริการที่เกี่ยวข้องกับการแลกเปลี่ยนเงินตราต่างประเทศ การซื้อขายตราสารหนี้และอนุพันธ์ รวมถึงนำเสนอผลิตภัณฑ์ทางการเงินต่าง ๆ เพื่อตอบสนองความต้องการด้านการลงทุนและการป้องกันความเสี่ยงของลูกค้า
- Insurance: กลุ่มประกันภัยให้บริการทั้งผลิตภัณฑ์ประกันชีวิตและประกันทั่วไปแก่ลูกค้า โดยส่วนใหญ่เน้นไปที่ลูกค้าในสิงคโปร์และมาเลเซีย

OCBC Bank มีบริษัทย่อยในเครือมากกว่า 10 บริษัท ตัวอย่างเช่น

- OCBC Securities: เป็นบริษัทหลักทรัพย์ในเครือของ OCBC Bank และเป็นบริษัทสมาชิกของ Singapore Exchange Securities Trading Limited (SGX-ST) และ Singapore Exchange Derivatives Trading Limited (SGX-DT) ก่อตั้งขึ้นในปี 1986 โดยเป็นหนึ่งในบริษัทนายหน้าซื้อขายหลักทรัพย์ชั้นนำในสิงคโปร์ที่ให้บริการด้านหลักทรัพย์อย่างเต็มรูปแบบ
- Great Eastern Holdings: ในปี 2004 OCBC ได้เข้าซื้อกิจการ ‘Great Eastern Holdings’ โดยเป็นบริษัทประกันชีวิตที่ใหญ่และเก่าแก่ที่สุดในสิงคโปร์ ซึ่งนอกจากจะดำเนินธุรกิจในประเทศสิงคโปร์แล้ว ยังมีการดำเนินงานในประเทศจีน มาเลเซีย อินโดนีเซีย และบรูไนอีกด้วย
- Lion Global Investors (LGI): เปิดตัวในเดือนกันยายน ปี 2005 หลังจากการควบรวมกิจการของ OCBC Bank และ Great Eastern Holdings โดยเป็นหนึ่งในบริษัทจัดการสินทรัพย์ที่ใหญ่ที่สุดในเอเชียตะวันออกเฉียงใต้ มีสินทรัพย์ภายใต้การบริหารกว่า 49.1 พันล้านดอลลาร์สหรัฐฯ (ข้อมูล ณ วันที่ 30 มิถุนายน 2565)
- Bank of Singapore: OCBC เข้าซื้อกิจการ ING Asia Private Bank (ชื่อเดิมของ Bank of Singapore) เมื่อวันที่ 29 มกราคม 2010 โดยเป็นธนาคารเอกชนในเครือของ OCBC Bank ที่เน้นให้บริการแก่บุคคลที่มีรายได้สูงและครอบครัวที่ร่ำรวยของจีน ยุโรป ฮ่องกง อินโดนีเซีย ญี่ปุ่น เกาหลี มาเลเซีย ตะวันออกกลาง ฟิลิปปินส์ สิงคโปร์ ไต้หวัน และไทย รวมถึงชาวอินเดียที่ไม่มีถิ่นที่อยู่ทั่วโลก
5.ความรู้ทางการเงิน,6.ข้อมูลการเงินรายบริษัท